Predkladacia správa

 Výpočet množstva elektriny vyrobenej kombinovanou výrobou, metodika určovania účinnosti procesu výroby kombinovanou výrobou je upravená v prílohách č. 2 až 4 smernice 2004/8/EHS.

Samotná metodika upravená v uvedených prílohách podlieha a bude podliehať častejším zmenám, preto Ministerstvo hospodárstva SR pripravilo vykonávací predpis, ktorý podrobne upravuje uvedenú problematiku a je v súlade s § 6 ods. 3 zákona.

 Ministerstvo hospodárstva SR a jeho štátna príspevková organizácia na základe uvedených metodík bude stanovovať, či výroba tepla a elektriny alebo súčasne prebiehajúca výroba tepla a mechanickej energie alebo súčasne prebiehajúca výroba tepla, elektriny a mechanickej energie v jednom procese má charakter vysoko účinnej kombinovanej výroby a či výrobca takejto energie má možnosť požiadať o podporu výroby.

 Návrh vykonávacieho predpisu je v súlade so zákonom, ako aj so súvisiacimi zákonmi, Ústavou SR a s medzinárodnými dohodami, ktorými je Slovenská republika viazaná.